ISOfix er et system for festing av bilstoler i bil. Det består av to solide metallhaker som befinner seg mellom rygg- og sittedelen i bilstolen. Bilstoler med ISOfix har to ISOfixarmer som klikkes inn i disse metallhakene. I tillegg har barnestolen et tredje støttepunkt vanligvis i form av et støtteben som lener mot bilgulvet.
Bilstoler med ISOfix er gjennomgående svært enkle å montere, noe som gir sterkt redusert risiko for feilbruk. Erfaringsmessig er en stor andel av tradisjonelle bilstoler feilmontert og en feilmontert bilstol kan være en falsk trygghet. ISOfixsystemet gir økt sikkerhet, siden risikoen for feilmontering er minimal.